[{"text_idx": "#000011", "text": "Hanna: Roeddwn i\u2019n disgwyl ennill sgiliau gwerthfawr i ddod yn ymarferydd dawns llwyddiannus, i ddysgu mwy am y sector dawns yng Nghymru ac imi gael fy asesu o ran fy nghynnydd."}, {"text_idx": "#000014", "text": "Rachel: Ydy, mae gen i berthynas da gyda Eleni hyd heddiw, ac mae wedi\u2019i ddatblygu heb os. Rydw i erbyn hyn yn ymarferydd dawns i Eleni ac wedi cymryd rhan mewn sawl prosiect gyda nifer o ymarferwyr eraill. Rydw i\u2019n cyflawni fy ngwaith yn ogystal a\u0302 chymryd rhan mewn gweithgareddau cymdeithasol. Yn sgil hyn, rydw i wedi dod yn ffrindiau gyda gweithwyr eraill Eleni. Rydw i\u2019n angerddol dros y mudiad a\u2019i waith."}, {"text_idx": "#000022", "text": "Rachel: Bu iddyn nhw fy helpu i ddeall pwysigrwydd creadigrwydd mewn dosbarthiadau dawns cymunedol. Mae cynnig cyfle i rywun greu eu symudiadau eu hunain, neu fynegi eu hunain drwy ddawnsio yn y fan a\u2019r lle yn fendigedig. Mae\u2019n fodd i\u2019r dawnswyr feddiannu\u2019r ddawns neu yn fodd iddyn nhw gyfathrebu mewn gwahanol ffyrdd a gall hynny fod yn therapiwtig. Byddan nhw\u2019n teimlo fel eu bod nhw wedi llwyddo i gyflawni rhywbeth ac wedi mynegi eu hunain."}, {"text_idx": "#000023", "text": "Bu i Eleni fy nysgu i fod y broses yr un mor bwysig a\u0302\u2019r cynnyrch ac mewn rhai achosion yn bwysicach. Mae llwyddo i ddenu plant gaiff eu hystyried yn rhai gydag ymddygiad gwael, i gymryd rhan mewn dosbarth dawns, ennill sgiliau newydd, mynegi eu hunain drwy symud yn greadigol a pherfformio ar lwyfan gerbron cynulleidfa gyda\u2019u cyfoedion, yn gamp. Doedd dim ots sut oedd y ddawns ei hun o ystyried hyn i gyd."}, {"text_idx": "#000028", "text": "Hanna: Oeddwn, rydw i\u2019n teimlo fel fy mod i wedi cyflawni fy nod fel unigolyn wedi fy mentora, a thu hwnt fel ymarferydd dawns. Bu i Eleni fy nghyflwyno i brofiadau newydd sbon danlli pan wnes i gychwyn ar y cynllun mentora. Fe wnes i ymddiried yn Eleni yn ystod fy nghyfnod fel unigolyn wedi fy mentora ac rydw i\u2019n teimlo erbyn hyn bod Eleni yn ymddiried ynof i fel ymarferydd dawns. Fe wnes i gychwyn Cwmni Dawns Ieuenctid dwyieithog yn Sir Ddinbych yn 2019 ac mae\u2019r cwmni yn dal yn bodoli hyd heddiw."}, {"text_idx": "#000030", "text": "Rachel: Heb os \u2013 roedd cychwyn ar waith fel ymarferydd dawns yn teimlo imi fel gorfod wynebu mynydd nad oedd syniad gen i sut i\u2019w ddringo! Roedd yn rhyddhad pan ges i\u2019r cyfle oherwydd roedd yn ymddangos fel y cyfle perffaith imi bontio\u2019r bwlch rhwng graddio a chychwyn gweithio fel ymarferydd dawns. Yna bu sefydlu rhwydwaith, codi fy hyder wrth gynnal gweithdai a chynnig cyfleoedd imi fanteisio arnyn nhw\u2019n help imi ddatblygu\u2019n effeithiol."}, {"text_idx": "#000032", "text": "Hanna: Buaswn, fe fuaswn bendant yn argymell cynllun mentora Eleni gan yr oedd yn help i fy ffurfio fel ymarferydd dawns. Fe wnes i fanteisio ar lawer iawn o gyngor hynod werthfawr a chydweithio gyda thi\u0302m hwyl a chyfeillgar."}, {"text_idx": "#000033", "text": "Rachel: Fuaswn i\u2019n argymell y cynllun mentora i unrhyw un, unrhyw bryd. Bu iddo fy ffurfio i fod yn ymarferydd dawns a oedd yn teimlo\u2019n barod i fynd i\u2019r afael a\u0302 phrosiectau ar liwt fy hun. Mae\u2019r rhan fwyaf o fy sgiliau a fy arddull fel athrawes yn sgil y cynllun a\u2019r cyfleoedd ges i fanteisio arnyn nhw yn dilyn hynny. Bu rhai o\u2019r cyfleoedd gefais fanteisio arnyn nhw yn uchafbwyntiau fy ngyrfa dawns hyd yn hyn, ac mae\u2019n deillio o\u2019r cynllun a\u2019r berthynas gwych wnes i ei ddatblygu a\u2019i gynnal gyda Eleni."}]